Intian kansallinen pörssi

**Intian kansallinen pörssi** (, **NSE**; , ) on vuonna 1992 perustettu arvopaperipörssi Intian Mumbaissa. Pörssiä operoi yksityinen, pörssiin listaamaton National Stock Exchange of India Ltd -konserniyhtiö, jonka liikevaihdosta 71&nbsp;% oli peräisin yhtiön päätoimialasta pörssitoiminnasta. NSE aloitti pörssitoiminnan vuonna 1994. Jo lokakuussa 1995 se oli noussut kaupankäynnin laajuudeltaan Intian suurimmaksi pörssiksi.

Intian kansallinen pörssi oli tammikuussa 2016 listattujen yhtiöiden markkina-arvoltaan (1&nbsp;360 mrd. USD) noin 13. suurin arvopaperipörssi maailmassa. Listattuja yrityksiä NSE-pörssissä oli tuolloin 1&nbsp;797, joista yhtä vaille kaikki olivat intialaisia. Osakevaihdon kuukausivoluumi (vaihto 51&nbsp;692 mrd. USD, 1/2016) on NSE:lla on ollut vuosina 2014–2015 suuruusluokkaa viisi–kuusinkertainen samassa kaupungissa toimivaan Bombayn pörssiin (BSE) verrattuna. NSE kertoo olevansa määrällisesti maailman johtava indeksioptioita koskevien sopimusten tekijä. Osakekauppojen kappalemäärässä NSE oli vuonna 2014 maailman neljänneksi suurin, edellään Bats Global Markets - US, Nasdaq Inc ja Shenzhenin pörssi.

Maaliskuun 2015 loppuun päättyneen tilivuoden liikevaihto nousi edellisestä tilivuodesta 19,1812 miljardiin Intian rupiaan eli noin 285,0 miljoonaan euroon. Tilikauden voitto verojen jälkeen oli 7,7968 miljardia rupiaa tai noin 115,9 miljoonaa euroa, mikä oli edellisvuotta 2013–14 vähemmän. Edellisvuoden tulosta paransi tosin merkittävästi pörssin omien osakkeiden myynti.
 
## CNX Nifty -osakeindeksi
Keskeisin Intian kansallisen pörssin osakeindekseistä on monialainen, noin 50 intialaisen suuryrityksen osakkeesta muodostettu CNX Nifty -indeksi (Nifty 50). Indeksi otettiin käyttöön huhtikuun alussa 1996 lähtöarvolla oli 1000. Helmikuun loppua 2016 edeltävän kymmenvuotiskauden aikana indeksimittarin pisteluku oli vaihdellut lukuarvojen 2&nbsp;252,75 (27.10.2008) ja 9&nbsp;119,20 (4.3.2015) välillä. Koronapandemian myötavaikuttaman kevään 2020 sukelluksen jälkeen osakeindeksin kasvu on syyskuun 2021 alkuun mennessä ollut vahvaa, kivuten 3. syyskuuta 2021 jo yli pisteluvun 17&nbsp;234. Maaliskuun 2019 (vertailuna 2015) lopussa indeksin osakkeet edustivat 66,8 (66,2) prosenttia koko Intian kansallisen pörssin markkina-arvosta. Arvoltaan noin 53,4 (46,2) prosenttia edeltävien kuuden kuukauden Intian kansallisen pörssin osakekaupoista oli tehty Nifty 50 -listan osakkeilla. 

Nifty 50 on Intian kansallisen pörssin (NSE) pääindeksi.  Indeksin sisältö ja mukana olevien osakkeiden painoprosentit uusitaan kahdesti vuodessa, tammi- ja heinäkuun loppua edeltävän kuuden kuukauden osakevaihdon perusteella. 

### Indeksin keskeisimmät osakkeet
Syksyllä 2021 kymmenen suurimman painokertoimen Nifty 50 -indeksissä saanutta yritystä olivat: 

# jalostamo- ja monialakonserni (mm. puhelinoperaattori Jion emo) Reliance Industries Ltd. Reliance Industries Ltd. (9,83&nbsp;%),
# pankki HDFC Bank Ltd. (9,29&nbsp;%),
# tietokone- ja ohjelmistoalan Infosys Ltd. (8,52&nbsp;%), 
# rakennusalan rahoitusyhtiö Housing Development Finance Corporation Ltd. (6,79&nbsp;%), 
# pankki ICICI Bank Ltd. (6,70&nbsp;%), 
# tietokone- ja ohjelmistoalan Tata Consultancy Services Ltd. (TCS, 5,28&nbsp;%), 
# pankki Kotak Mahindra Bank Ltd. (3,46&nbsp;%), 
# kulutustavarayhtiö, Unileverin tytäryhtiö Hindustan Unilever Ltd. (3,27&nbsp;%),
# pankki Axis Bank Ltd. (2,73&nbsp;%) ja
# insinööritalo Larsen & Toubro Ltd. (2,72&nbsp;%). 

## Lähteet

## Aiheesta muualla